**Մարտին Թրյուգվե Բրատելի** (հունվարի 11, 1910(1910-01-11), Nøtterøy Municipality, Վեստֆոլ, Նորվեգիա - նոյեմբերի 20, 1984(1984-11-20), Օսլո, Նորվեգիա), նորվեգացի քաղաքական գործիչ, Նորվեգիայի աշխատավորական կուսակցության անդամ, 1971-1972 և 1973-1976 թվականներին Նորվեգիայի վարչապետ։

Պատանեկություն
--------------

Բրատելին ծնվել է Նորվեգիայի Վեստֆոլդ ֆյուլքեի Նյոտերյոյում, որտեղ էլ հաճախել է դպրոց։ Այն ավարտելուց հետո որոշ ժամանակ գործազուրկի կարգավիճակում է եղել։ Այնուհետև աշխատել է որպես սուրհանդակ, կետորսական նավի նավաստի, շինարար։ 1928 թվականին անդամագրվել է նորաստեղծ աշխատավորական կուսակցությանը և արդեն 1930 թվականին ընտրվել է որպես կուսակցության խորհրդի քարտուղար։ Երկրորդ համաշխարհային պատերազմի ժամանակ, երբ ֆաշիստա-գերմանական ուժերը գրավեցին Նորվեգիան, Բրատելին դարձավ կուսակցության հակաճգնաժամային խորհրդի նախագահ։ 1942 թվականին գերմանացիների կողմից ձերբակալվում է՝ համաձայն Ադոլֆ Հիտլերի ներկայացրած օրենքի, ըստ որի յուրաքանչյուր անձ, ով դեմ է ֆաշիստական գաղափարախոսությանը, պետք է ձերբակալվի։ 1943-1945 թվականներին եղել է նացիստական տարբեր ճամբարներում։

Քաղաքական գործունեություն
-------------------------

Գերությունից ազատվելուց և Նորվեգիա վերադառնալուց հետո՝ 1945 թվականին Աշխատավորական միությունում դառնում Նորվեգիայի աշխատավորական կուսակցության ներկայացուցիչ։ 1950 թվականին Օսլոյի տեղամասից ընտրվել է Նորվեգիայի խորհրդարանի պատգամավոր՝ աշխատելով այնտեղ մինչև 1980 թվականը։ 1960—1963, 1963-1964 թթ. եղել է Նորվեգիայի տրանսպորտի նախարար, 1962 թվականին որոշ ժամանակով իրականացրել է Նորվեգիայի ֆինանսների նախարարի պարտականությունները։ 1971-1972 և 1973-1976 թթ. եղել է Նորվեգիայի վարչապետ։ 1970 թվականի հունիսին Նորվեգիան ցանկություն հայտնեց անդամագրվել Եվրոպական Միությանը, և Բրատելին նշանակվեց Նորվեգիայի կողմից բանակցությններ վարող։

Թրյուգվե Բրատելին համարվում էր հմուտ քաղաքական գործիչ։ Գրել է մի շարք ինքնակենսագրական և քաղաքական գրքեր։ Ֆաշիստական ճամբարի մասին նրա հեղինակած գիրքը Նորվեգիայում համարվում է բավականին հեղինակավոր գիրք։

Ծանոթագրություններ
------------------

1. 1 2 3 4  Encyclopædia Britannica
2. 1 2 3 4  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
3. 1 2 3 4  Munzinger Personen (գերմ.)
4. 1 2  *Anderson G.* Trygve Bratteli
5. ↑  Norsk biografisk leksikon(նորվ.) — Kunnskapsforlaget. — ISSN 2464-1502
6. ↑
7. ↑  "Kristian Ottosen, Gjensyn med Vaihingen". Արխիվացված է the original 2012 թ․ հուլիսի 14-ին. Retrieved 2016 թ․ նոյեմբերի 23. `{{cite web}}`: Unknown parameter `|dead-url=` ignored (`|url-status=` suggested) (help)

* Growth to limits: the Western European welfare states since World War 2: Volume 4 by Peter Flora.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Find A Grave · gravsted.dk |
|  |
| Բառարաններ և հանրագիտարաններ | Բրիտանիկա · Բրոքհաուս · Մեծ կատալոնական · Մեծ նորվեգական · Treccani |
|  |
| 

|  Չափորոշչային վերահսկողություն |
| --- |
|  |
| BIBSYS: 11043259 · BNF: 12530344c · GND: 123289556 · ISNI: 0000000032124631 · LCCN: n80066924 · NKC: osd2017945257 · NTA: 06812029X · NUKAT: n2010163152 · SUDOC: 034559973 · VIAF: 74756530 · WorldCat VIAF: 74756530 |

 |

 |